[{"text_idx": "#000004", "text": "Tegevusetust vo\u0303ib po\u0303hjustada ka olukorra eitamine, na\u0308iteks siis, kui inimesed pole saanud piisavalt infot, et mo\u0303ista ohu suurust. Inimesed vo\u0303ivad kriisiolukorda eitada ka siis, kui varasema ohuhoiatuse ja\u0308rel on selgunud, et ohtu polegi. Na\u0308iteks kui inimene on pidanud la\u0308heneva orkaani to\u0303ttu enda kodust evakueeruma, aga orkaan tookord tema koduni ei jo\u0303udnud, vo\u0303ib ta ja\u0308rgmise orkaanihoiatuse ja\u0308rel mo\u0303elda, et ku\u0308ll seekord samuti torm temast mo\u0308o\u0308da la\u0308heb ja evakueerumisel pole mo\u0303tet."}, {"text_idx": "#000005", "text": "Kolmas po\u0303hjus, mis tekitab tegevustust, on hirm ebakindluse ees. Kui kriisiolukorras on vajalik na\u0308iteks to\u0308o\u0308lt koju ja\u0308a\u0308mine, ei pruugi inimesed seda kuulda vo\u0303tta, kuna kardavad tagaja\u0308rgi, na\u0308iteks to\u0308o\u0308 kaotust."}, {"text_idx": "#000007", "text": "4. Hoiame kinni olemasolevatest uskumustest\nMoonutame vastuvo\u0303etavat infot nii, et see la\u0308heks kokku juba olemasolevate uskumustega. Ka tavaolukorras mo\u0303jutab meid info vastuvo\u0303tmisel ja to\u0303lgendamisel kinnituskalduvus, misto\u0303ttu po\u0308o\u0308rame rohkem ta\u0308helepanu teabele, mis meie varasemate uskumuste ja kogemustega kokku sobitub. Kui tuleb na\u0308iteks orkaanihoiatus ja eksperdid soovitavad evakueerida tugevatesse ja kindlatesse hoonetesse, vo\u0303ime seda soovitust sobitada enda olemasoleva uskumusega. Niisiis vo\u0303in mo\u0303elda \u201eMinu kodu ongi tugev ja kindel hoone. Ja u\u0308ldsegi \u2013 eelmisel korral kui orkaanihoiatus anti, la\u0308ks see orkaan hoopis meist mo\u0308o\u0308da. Ma ja\u0308a\u0308n koju\u201c."}, {"text_idx": "#000011", "text": "Kriisis suudavad ja\u0308a\u0308da rahulikuks need, kes on kas olukorda varem la\u0308bi harjutanud vo\u0303i kellel on plaan. Kui oled juba varem valmis, ei pea kriisiolukorras enam eriti mo\u0303tlema, mida ja kuidas teha \u2013 see on varem la\u0308bi proovitud. Na\u0308iteks lennukipilootide vo\u0303ime tulla ohtliku olukorraga toime ei tulene niivo\u0303rd nende oskusest lennukit juhtida, kuivo\u0303rd nende treenitusest ja\u0308rgida ha\u0308daolukorras kontrollnimekirju. Ha\u0308daolukorra stsenaariumeid on nii mitmeid kordi la\u0308bi harjutatud, et nende la\u0308bimine on pilootide jaoks peaaegu harjumuspa\u0308raseks saanud."}]